internet vaartha 131 Views
ముంబై : మహీంద్ర కంపెనీ ఉత్పత్తిచేసిన మినీట్రక్కు జీతో 20శాతం మార్కెట్‌ వాటాను సాధించినట్లు కంపెనీ ప్రకటించింది. చిన్నపాటి వాణిజ్య వాహనాల్లో ఏడాది క్రితం ప్రారంభించిన జీతో భారతీయ రోడ్లపై విజయవంతంగా నడుస్తోందని, ఏడాదిలోనే 20 శాతం మార్కెట్‌ వాటాసాధించినట్లు కంపెనీ వెల్లడించింది. జీతో రేంజిలో ఎనిమిది మినీట్రక్కులు విడుదలయ్యాయి. కంపెనీ తాజా గా కస్టమర్‌లకు ప్రోత్సాహకరంగా 20వేల రూపాయలు ఎక్ఛేంజి ఆఫర్‌ కూడా ప్రకటించింది. అంతేకాకుండా జీతోకు రెండేళ్ల వారంటీ లేదా 40 వేల కిలోమీటర్ల వరకూ అపరిమిత వారంటీనిప్రకటించింది. 2015 జూన్‌లో విడుదల చేసిన జీతో తక్కువ నిర్వహణ వ్యయంతోపాటు 30శాతం ఎక్కువ రాబడులు సాధించేవిధంగా మైలేజి ఇస్తుందన ఇకంపెనీ సిఇఒ ప్రవీణ్‌షా వెల్లడించారు. రెండుటన్నుల ఎల్‌సివి సామర్ధ్యంతో కంపెనీ నడుస్తుందన్నారు. జీతో ఇంధన సామర్ధ్యం 37.6 కిలోమీటర్ల వరకూ ఉం టుందని, అపోలో సివి ఆఫ్‌ది ఇయర్‌ అవార్డును కూడా సాధించినట్లు ప్రవీణ్‌షా వివరించారు.